[{"text_idx": "#000000", "text": "AboutPolitics and PolicyPeople and PlacesCultureVoices"}, {"text_idx": "#000010", "text": "Mae\u2019r holl drafod yn y wasg yngly\u0302n a\u0302 darlledu cyhoeddus yn ystod yr wythnosau diwetha yn drysu\u2019r rheiny sydd ar y tu allan."}, {"text_idx": "#000013", "text": "\u2018Y\u2019ch chi ddim yn deall bod pob gwlad arall yn y byd yn eiddigeddus o uchelgais, ansawdd ac hynodrwydd darlledu ym Mhrydain?\u2019"}, {"text_idx": "#000017", "text": "Dyw hynny ddim yn wir. Mae cefnogaeth y cyhoedd yn gryf ac yn cryfhau. Dyw\u2019r cyhoedd ddim yn meddwl ein bod ni\u2019n berffaith \u2013 ac ma\u2019 nhw\u2019n iawn \u2013 ond ma nhw\u2019n gwybod ein bod ni ar eu hochr nhw."}, {"text_idx": "#000022", "text": "Pam? Wel, oherwydd dyw e ddim yn cyd-fynd a\u0302\u2019u golwg ideolegol o\u2019r byd, lle mae\u2019n rhaid i ddibenion y farchnad trechu dinasyddiaeth bob tro."}, {"text_idx": "#000029", "text": "System sy\u2019n adlewyrchu bywydau a diwylliant pobl Cymru. Ac sy\u2019n dod a\u0302 ni at ein gilydd fel pobol."}, {"text_idx": "#000048", "text": "Dyma\u2019n siambr drafod, ein theatr a\u2019n neuadd gyngerdd, ein stadiwm chwaraeon, ein talwrn, ein capel, ein sgwa\u0302r y dref, ein llyfrgell, ein clwb comedi, ein tafarn leol \u2013 i gyd yn un. Dyw e ddim yn berffaith. Mewn gwirionedd, mae\u2019n well na hynny. Mae\u2019n swnllyd, yn anniben, yn angerddol, yn gecrus, yn ddychanol, yn ddiddanwch ac yn ysbrydoliaeth."}, {"text_idx": "#000049", "text": "Weithiau, i gyd ar yr un pryd. Mae\u2019n orsaf sy\u2019n fyw gyda thwrw bywyd a diwylliant."}, {"text_idx": "#000079", "text": "Felly os ry\u2019n ni am ymladd dros ddarlledu Cymraeg, mae angen i ni godi\u2019n llais hefyd dros dirlun darlledu cyhoeddus cryf ac uchelgeisiol ym Mhrydain."}, {"text_idx": "#000092", "text": "Mae\u2019r ap BBC iPlayer Radio hefyd yn gartref cyffrous newydd i Radio Cymru \u2013 gan alluogi gwrandawyr i gael gafael ar amrywiaeth lawn o bodlediadau. Ac ers mis diwetha, i lawrlwytho rhaglenni er mwyn gwrando arnyn nhw rywbryd eto."}, {"text_idx": "#000098", "text": "Am ddeugain mlynedd, cafodd darlledu Cymraeg ei seilio ar y syniad o \u2018cre\u0308wch e \u2013 ac fe ddewn nhw\u2019. Byddem yn adeiladu ein cestyll darlledu, ac yn gallu cymryd yn ganiataol y bydde\u2019r gynulleidfa yn galw heibio. Roedd hi\u2019n gyflawniad anhygoel hefyd."}, {"text_idx": "#000099", "text": "Ond mae\u2019r byd newydd digidol yn gwbwl wahanol. Ni sydd angen plethu ein hunain i fywydau\u2019r gynulleidfa. Ac nid y ffordd arall."}, {"text_idx": "#000127", "text": "Mae\u2019r cytundebau hyn wedi\u2019u hennill ar o\u0302l aml i frwydr wrth gwrs. Ffrwyth blynyddoedd o ymdrech ac ymgyrchu. Nid ar chwarae bach y dylid eu haddasu. Dwi ond yn gofyn y cwestiwn: ar ba bwynt y mae na beryg eu bod nhw\u2019n ein dal ni no\u0302l?"}, {"text_idx": "#000138", "text": "Dyw e ddim yn perthyn i\u2019r ymgyrchwyr na\u2019r gwleidyddion chwaith. Mae\u2019n perthyn i chi. Y bobl biau\u2019r cyfrwng."}, {"text_idx": "#000140", "text": "Nawr yw\u2019r amser i godi\u2019ch llais."}]